CELEX: 22006D0141
Language: sk
Date: 2006-12-08 00:00:00
Title: Rozhodnutie Spoločného výboru EHP č. 141/2006 z  8. decembra 2006 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

29.3.2007   
            
            
               SK
            
            
               Úradný vestník Európskej únie
            
            
               L 89/6
            
         
      ROZHODNUTIE SPOLOČNÉHO VÝBORU EHP
   
   č. 141/2006
   z 8. decembra 2006,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 105/2006 z 22. septembra 2006 (1).
            
         
               (2)
            
            
               Rozhodnutie Komisie 2005/748/ES z 24. októbra 2005, ktorým sa mení a dopĺňa rozhodnutie 2002/300/ES, pokiaľ ide o oblasti vyňaté zo zoznamu schválených zón so zreteľom na Bonamia ostreae a/alebo Marteilia refringens
                   (2), sa má začleniť od dohody.
            
         
               (3)
            
            
               Rozhodnutie Komisie 2005/770/ES z 3. novembra 2005, ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) rýb (3), sa má začleniť do dohody.
            
         
               (4)
            
            
               Rozhodnutie Komisie 2005/813/ES z 15. novembra 2005, ktorým sa menia a dopĺňajú prílohy I a II k rozhodnutiu 2002/308/ES, ktorým sa ustanovujú zoznamy schválených zón a schválených fariem, pokiaľ ide o ochorenie rýb na vírusovú hemoragickú septikémiu (VHS) a infekčnú hematopoetickú nekrózu (IHN), alebo pokiaľ ide o obidve tieto ochorenia (4), sa má začleniť do dohody.
            
         
               (5)
            
            
               Toto rozhodnutie sa nevzťahuje na Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               V bode 65 (rozhodnutie Komisie 2002/300/ES) v časti 4.2 sa dopĺňa táto zarážka:
               
                           „—
                        
                        
                           
                              32005 D 0748: rozhodnutie Komisie 2005/748/ES z 24. októbra 2005 (Ú. v. EÚ L 280, 25.10.2005, s. 20).“
                        
                     
         
               2.
            
            
               V bode 66 (rozhodnutie Komisie 2002/308/ES) v časti 4.2 sa vkladá táto zarážka:
               
                           „—
                        
                        
                           
                              32005 D 0813: rozhodnutie Komisie 2005/813/ES z 15. novembra 2005 (Ú. v. EÚ L 304, 23.11.2005, s. 19).“
                        
                     
         
               3.
            
            
               Pod nadpisom „AKTY, NA KTORÉ ŠTÁTY EZVO A DOZORNÝ ÚRAD EZVO NÁLEŽITE PRIHLIADNU“ v časti 4.2 sa do bodu 55 (rozhodnutie Komisie 2003/634/ES) dopĺňa táto zarážka:
               
                           „—
                        
                        
                           
                              32005 D 0770: rozhodnutie Komisie 2005/770/ES z 3. novembra 2005 (Ú. v. EÚ L 291, 5.11.2005, s. 33).“
                        
                     
         Článok 2
   Autentické je znenie rozhodnutí 2005/748/ES, 2005/770/ES a 2005/813/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie.
   Článok 3
   Toto rozhodnutie nadobúda účinnosť 9. decembra 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. decembra 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 333, 30.11.2006, s. 17.
   
      (2)  Ú. v. EÚ L 280, 25.10.2005, s. 20.
   
      (3)  Ú. v. EÚ L 291, 5.11.2005, s. 33.
   
      (4)  Ú. v. EÚ L 304, 23.11.2005, s. 19.
   
      (5)  Nie sú uvedené žiadne ústavné požiadavky.